Վրաստանի դեռեւս նախագահ Սաակաշվիլու մատուցմամբՙ 2006-2007-ից իր ղեկավարած իշխանությունը սկսել է աշխատել Ջավախքի ժողովրդի հետ, ոչ թե տեղի հեղինակությունների, սակայն իրականում հենց տեղական հեղինակություն ասվածներն էլ Սաակաշվիլու ռեժիմի վառ պաշտպաններն էին ու հիմնական պաշտոններ զբաղեցնողները, որոնց ջանքերն այնքան ցցուն արդյունքներ էին «ապահովում» Սաակաշվիլու համար կարեւոր ընտրություններում. հունվարի սկզբին, երբ Ջավախքում ձյան ու եղանակի խստության պատճառով մարդիկ լավագույն դեպքում տնից գոմ են գնում ու հակառակը, սաակաշվիլիական ուժերը գրեթե 100 տոկոս կողմ ձայն էին «ստանում»: Արդյունքում էլ Ջավախքի խնդիրները մնում էին չլուծված: